[{"text_idx": "#000001", "text": "C\u0302u vi scias pri la plej bona okazo por lerni kaj praktiki Esperanton? Jes ja, SES \u2013 Somera Esperanto-Studado!"}, {"text_idx": "#000002", "text": "C\u0302i-jare SES okazos la 12-20an de julio 2019 en la historia slovakia urbo Nitro (Slovake: Nitra) \u2013 bone konata al la esperantistoj pro la okazigo de la 101a Universala Kongreso de Esperanto en 2016. Jam plurfoje SES okazis en c\u0302i tiu urbo, tamen c\u0302i-foje temos pri la malsama SES-ejo (bestokuracista mezlernejo). Kaj la programo? \u2013 Kiel kutime: interesa, bunta, alloga."}, {"text_idx": "#000003", "text": "La tagoj dum SES aspektas jene:"}, {"text_idx": "#000004", "text": "Antau\u0306tagmeze: intensa kurso de Esperanto (au\u0306 literatura kurso) kun te-/kafopau\u0306zo\nPosttagmeza programo: prelegoj, metiejoj, ekskursoj, paroligaj rondoj, libroservo, kinejo...\nVespera programo: koncertoj, teatraj\u0302oj, internacia kuirarta festivalo, internacia vespero\nNokta programo: gufujo, drinkejo, diskejo au\u0306 karaokeo"}, {"text_idx": "#000005", "text": "Esperanto-instruadon gvidos spertaj Esperanto-instruistoj en ses grupoj, lau\u0306 la lingvo-nivelo. C\u0302i-foje atendas vin pli da sporto, eksteraj aktivecoj, kreivaj metiejoj sed ankau\u0306 interesaj prelegoj kaj kelkaj surprizoj."}, {"text_idx": "#000007", "text": "Nitro estas, kun 77 048 log\u0302antoj, la sesa plej granda urbo de Slovakio. G\u0302i situas c\u0302e la piedo de la monteto Zobor, en la okcidento de la lando, 90 km de la c\u0302efurbo Bratislavo. G\u0302i estas facile atingebla de tie per buso."}, {"text_idx": "#000014", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000015", "text": "Demonstraj versioj de \u201cLa Ondo\u201d"}, {"text_idx": "#000016", "text": "Musklaku la kovrilon por legi pliajn informojn."}]